மனுஷ்ய புத்திரனுக்கும், எனக்கும் பயம் விலகாத முகங்கள். ஏதேனும் நிகழ்ந்தால் மொட்டை மாடிக்குச் சென்றுவிடலாம் என்று யாரோ சொன்ன போது எல்லோருக்கும் சிரிப்பு வந்தது. பொங்கி வரும் கடல் பதினைந்தடி உயர மாடியை மட்டுமா விட்டு வைக்கும்?. ஒரு காரை எடுத்துக் கொண்டு தமிழ்நாட்டின் உட்புறமாகச் சென்றுவிடுங்கள் என்று சொன்னேன். எல்லோரும் ஒவ்வொரு ஐடியாவாகச் சொல்லிக் கொண்டிருந்தார்கள். ஆனால் எதிலும் மனம் லயிக்கவில்லை.